StarCraft II: Wings of Liberty

**StarCraft II: Wings of Liberty** on Blizzard Entertainmentin kehittämä ja julkaisema reaaliaikainen strategiapeli. Peli on julkaistu vuonna  Mac OS X:lle ja Windowsille. Peli on kolmiosaisen trilogian ensimmäinen osa.

Pelitrilogian jokainen osa käsittelee erikseen yhtä pelin rotua. Ensimmäinen osa keskittyy Terraneihin eli ihmisiin, toinen osa, *[[StarCraft II: Heart of the Swarm|Heart of the Swarm]]*, Zergeihin ja kolmas osa, *[[StarCraft II: Legacy of the Void|Legacy of the Void]]*, Protosseihin.

## Pelaaminen
Peli tarjoaa suurin piirtein saman verran yksiköitä joka lajille kuin ensimmäinen peli. Perusyksiköt *zergling*, *mariini* ja *zealot* tekevät paluun uusilla ominaisuuksilla. Zealot voi nyt tehdä nopean rynnäkön vihollisen kimppuun etäältä, mariineilla on uusi haarniska ja zergling voi mutatoitua baneling-nimiseksi kemialliseksi pommiksi. Monet yksiköiden muutokset ovat yhteydessä tarinaan. Esimerkiksi menetettyään Aiur-planeetan protossit eivät enää pystyneet valmistamaan *dragoon-yksiköitä* (mekaanisia taistelupanssareita haavoittuneille sotureille). Tämän takia kaikki mahdolliset saatavilla olevat dragoonit paranneltiin vahvemmiksi ja näin luotiin uusi yksikkö nimeltä *immortal*, joka kykenee voimistetun energiakilpensä avulla selviämään taistelukuntoisena jopa suorasta ydiniskusta.

Esittelyvideo osoitti uudenlaisia tapoja ympäristössä liikkumiseen. Ihmisten *reaper*-yksikkö voi hyppiä esteiden yli eikä sen tarvitse välittää maaston vaihtelusta. Samaten protossien *stalker* voi tehdä lyhyen matkan telesiirtymisiä paikasta toiseen, mitä kykyä esiteltiin takaa-ajossa. Protosseilla on myös uusi emoalus (mothership), joka on Protossien tukiyksikkö ja joita on mahdollista lähettää kentälle vain yksi kerrallaan. Jokainen zergien maayksikkö kykenee hautautumaan ja osa jopa liikkumaan ollessaan hautautuneena.

Pelin mukana tulee myös todella tehokas ja moninpuolinen Galaxy Editor, jolla voi muokata ja luoda karttoja. Galaxy Editorilla on tehty jo mm Tetris- ja Asteroids-kloonit.

## Resurssit
Kuten edeltäjässään, myös Starcraft II:ssa on kahta erilaista resurssia: mineraalit ja kaasu. Työntekijäyksiköt hakevat mineraaleja mineraalipellosta ja vievät ne päärakennukseen, jolloin pelaaja saa mineraalin käyttöönsä. Kaasun kerääminen toimii muuten samalla tavalla mutta pelaajan tarvitsee ensiksi rakentaa jalostusrakennus kaasugeysiirin päälle, jotta työntekijät voivat hakea sitä. Pelin alkaessa pelaajalla on päärakennus ja muutama työntekijä heti valmiina keräämään resursseja mutta resurssit kuluvat ennen pitkää, jolloin niitä pitää lähteä hakemaan alkuperäisen tukikohdan ulkopuolelta. Mineraali on kahdesta tärkeämpi resurssi, sillä matalan tason yksiköitä voi kouluttaa ilman kaasua ja myös kaasua vaativat yksiköt tarvivat koulutukseen myös mineraalia.

## Tarina
Pelin tarina sijoittuu neljä vuotta *Brood War* -pelin tarinan lopun jälkeen. Suurin osa Brood Warin aiheuttamasta vahingosta on korjattu. Arcturus Mengskin hallitsema Terran Dominion hallitsee ihmisten asuttamia maailmoja ja nämä planeetat ovat vahvan tyrannian alaisuudessa. Vapaustaistelija Jim Raynor on perustanut Raynor's Raiders -nimisen vapausjärjestön jonka tarkoituksena on Dominionin vallan syrjäyttäminen. Mutta Raynorin tavoitteet ovat kaukana onnistumisesta, koska Mengsk on ottanut käyttöönsä vahvimman aseensa: median. Median avulla hän on leimannut Raynorin terroristiksi, joka nauttii ainoastaan viattoman veren vuodatuksesta. Mutta niin Raynor kuin Mengsk eivät tiedä, että Sarah Kerrigan, Zergien Queen of Blades, on valmistautumassa uuteen sotaan ja on vain askeleen päässä sen aloittamisesta.

## Kehitys
Blizzard Entertainment ilmoitti suljetun betatestauksen aloittamisesta 17. helmikuuta 2010 Peli julkaistiin 27. heinäkuuta 2010.

## Vastaanotto

Pelit-lehden arvostelija Samu Ollila kehui käyttöliittymän parannuksia ja yksinpelikampanjan mukaansa tempaavuutta.

Peliä myytiin 2010 joulukuun loppuun mennessä lähes 4,5 miljoonaa kappaletta maailmanlaajuisesti

## Lähteet

## Aiheesta muualla
* 
* Viralliset kotisivut 
* Suomalainen StarCraft II -yhteisö